Source: http://politeia.org.ro/stiri-revista-presei/revista-presei-22-aprilie-decizie-finala-in-dosarul-referendumul/45969/
Timestamp: 2019-01-21 14:27:16+00:00

Document:
Revista Presei – 22 aprilie. Decizie finală în dosarul Referendumul | PoliteiaWorld
Home » Stiri / Revista Presei	» Revista Presei – 22 aprilie. Decizie finală în dosarul Referendumul
Revista Presei – 22 aprilie. Decizie finală în dosarul Referendumul
22/04/2016 Autor Cetatean Categorii: Stiri / Revista Presei
Buna dimineata intr-o zi de vineri, 22 aprilie. Vremea va continua să se încălzească, astfel încât, temperatura aerului va avea valori maxime cuprinse între 14 şi 24 de grade şi minime între 3 şi 11 grade, mai scăzute spre -1…0 grade în depresiunile Carpaţilor Orientali, unde vor mai fi condiţii de brumă, informează Administraţia Naţională de Meteorologie. Vremea va continua să se încălzească, astfel încât, temperatura aerului va avea valori maxime cuprinse între 14 şi 24 de grade şi minime între 3 şi 11 grade, mai scăzute spre -1…0 grade în depresiunile Carpaţilor Orientali, unde vor mai fi condiţii de brumă. Cerul va fi mai mult senin, în cursul zilei, iar noaptea se va înnora treptat, în majoritatea regiunilor, dar numai izolat, în sud-vest, este posibil să plouă slab. Vântul va sufla slab şi moderat, cu unele intensificări în Dobrogea şi la munte. In Bucuresti vremea se va încălzi faţă de intervalul precedent. Cerul va fi variabil, mai mult senin în cursul zilei, dar cu înnorări spre sfârşitul nopţii. Vântul va sufla slab şi moderat. Temperatura maximă se va situa în jurul valorii de 22 de grade, iar cea minimă va fi de 7…9 grade.
Decizie finală în dosarul Referendumului. Liviu Dragnea ar putea afla, astăzi, decizia definitivă în dosarul Referendumului. Completul de 5 Judecători al Curţii Supreme a amânat, în urmă cu două săptămâni, pronunţarea deciziei în acest proces, început în urmă cu aproape trei ani. Preşedintele PSD este acuzat de procurorii anticorupţie că, în vara lui 2012, înainte şi în timpul derulării referendumului pentru demiterea lui Traian Băsescu din funcţia de preşedinte al României, ar fi pus la punct un sistem menit să deturneze rezultatul votului, pentru a se întruni cvorumul necesar demiterii. Prima instanţă l-a condamnat pe Liviu Dragnea la un an de închisoare cu suspendare, decizie contestată atât de politician, care se consideră nevinovat, cât şi de procurori, care vor să îl vadă în spatele gratiilor. La ultimul termen de judecată, procurorii au cerut ca Liviu Dragnea să fie condamnat, iar pedeapsa să fie închisoare între trei şi cinci ani. Probele au confirmat că la secţiile de votare au fost introduse un număr suplimentar de buletine de vot. Activitatea membrilor s-a derulat până la închiderea urnelor. Atitudinea prestată arată complicitatea morală a membrilor din secţiile de votare. (…) Inculpaţii încearcă să se exonereze de răspundere. E exclus că aceste fapte s-ar fi putut întâmpla fără accesul la urne. Apărarea a încercat să demonteze, pe rând, argumentele procurorilor. Vi se cere să-l condamnaţi pe inculpat cu executare. Vi se cere o pedeapsă privativă de libertate pentru că inculpatul a oferit spectacole cu zâne şi clovni. Dacă ăsta e un motiv, înseamnă că nu înţelegem mai nimic din democraţie. Inculpatul în niciun moment nu a tratat alegătorii ca pe nişte simple obiecte. Vă rugăm să sancţionaţi acest limbaj şi să aveţi în vedere ce s-a stabilit cu certitudine. Inculpatul a urmărit să atragă cât mai mulţi oameni la vot prin mijloace legale. Integral pe Digi24
Mircea Kivu, despre acordarea titlului de Doctor Honoris Causa Patriarhului Daniel: „Nu se livrează ca o pizza la domiciliu“. Acordarea celui mai înalt titlu academic Patriarhului Daniel de către Universitatea Politehnica Bucureşti nu în cadrul unei ceremonii deschise, aşa cum se obişnuieşte, ci într-un cadru restrâns, la Muzeul Patriarhiei, a stârnit numeroase controverse în spaţiul public. Specialiştii sunt de părere că întreaga universitate a fost compromisă prin gestul făcut de conducerea instituţiei de învăţământ superior. Acordarea titlului de Doctor Honoris Causa Patriarhului Daniel, la Muzeul Patriarhiei şi nu la sediul celei mai mari universităţi tehnice din ţară a umilit întreaga Universitate Politehnica Bucureşti precum şi pe studenţii şi profesorii care predau acolo. Aşa susţine sociologul Mircea Kivu, care a făcut afirmaţia în contextul în care joi studenţii au semnalat faptul că nu au asistat la o şedinţă a Senatului Universităţii în care să se fi discutat acest subiect. „Niciunde în lume titlul de Doctor Honoris Causa nu se livrează precum o pizza la domiciliu, aşa cum au făcut cei din conducerea universităţii. Efectiv au umilit întreaga instituţie. În plus, atunci când se acordă un titlu academic de acest gen se ia în calcul contribuţia persoanei respective la domeniul în care activează universitatea, în cazul de faţă ingineria. Nu ştiu ce mare inginerie este să construieşti Catedrala Mântuirii Neamului”, a declarat Mircea Kivu. Criticată atât de studenţi cât şi de profesori şi societatea civilă, Ecaterina Andronescu, preşedintele Senatului Universităţii, a declarat că la începutul săptămânii viitoare va prezenta hârtii prin care să demonstreze că universitatea a luat în calcul acordarea acestei distincţii încă din 2013, însă ceremonia a fost amânată pe motiv că Patriarhul nu a dorit atunci să primească cel mai înalt titlu academic. „Patriarhul nu a vrut să-l primească atunci”, a explicat Andronescu. Integral pe Adevarul
Gorghiu pune presiune pe Cioloş. Copreşedintele PNL Alina Gorghiu a declarat, joi, că data de 4 mai, la care CCR judecă solicitarea privind alegerile locale în două tururi, importantă nu numai pentru PNL, va fi „un succes”, afirmând că decizia CCR ar trebuie pusă în aplicare prin OUG. “Data de 4 mai, o dată foarte importantă pentru PNL. Nu are importanţă cine a făcut sesizarea, ce instituţie a acceptat şi cine a transmis la CCR [Ba are, stimata jurista^cu doctorat in Drept, pentru ca ati fost umiliti ca partid de un simplu jurnalist!]. Este o dată care, cred eu, nu are relevanţă doar pentru PNL sau pentru alte instituţii din România, ci relevanţa ei este raportată la sistemul democratic de alegeri din România. Sunt absolut convinsă că data de 4 mai va fi un succes prin soluţia pe care o va pronunţa CCR” a declarat copreşedintele PNL Alina Gorghiu.Alina Gorghiu a afirmat că cea mai rapidă cale de aplicare a deciziei CCR, în cazul în care judecătorii vor decide că alegerea primarilor într-un singur tur este neconstituţională, este emiterea unei OUG de Guvernul Cioloş. “Categoric că o decizie favorabilă pe tema aceste excepţii pe data de 4 mai nu poate fi altfel rezolvată în timp util altfel decât prin OUG. Dar vreau să vă spun că n-aş mai crede că avem un guvern tehnocrat în România care preferă să rămână pasiv pe o temă atât de importantă în România privitoare la democraţia din România, dacă nu şi-ar asuma punerea în aplicare de urgenţă a unei hotărâri venite din partea CCR care este obligatorie pentru toată lumea”, a afirmat Gorghiu, întrebată dacă decizia CCR privind alegerile locale în două tururi ar trebui aplicată prin OUG sau printr-un act al Parlamentului. Integral pe Gandul
Președintele, solicitat să conteste legea dării în plată. Asociaţia Română a Băncilor i-a trimis lui Klaus Iohannis o scrisoare prin care îi cere să sesizeze Curtea Constituţională, documentul fiind transmis şi Biroului Permanent al Camerei Deputaţilor. Reprezentanţii băncilor îi adresează preşedintelui rugămintea în virtutea prerogativelor pe care le are, menţionând că la baza acestui demers stau numeroase argumente, „în sensul că legea, în forma adoptată, aduce atingere drepturilor constituţionale ale tuturor instituţiilor de credit şi membre ale ARB”, se arată în scrisoare. “În viziunea comunităţii bancare legea este neconstituţională din multiple perspective care, ţin de incompatibilitatea legii cu Constituţia, încălcări ale principiului neretroactivităţii, ale principiului previzibilităţii şi accesibilităţii normei legale (ale principiului libertăţii economice şi ale principiului garantării proprietăţii), dar şi de antinomiile legii cu dreptul civil şi dreptul comun de procedură”, arată Asociaţia Română a Băncilor (ARB). Comunitatea bancară mai precizează că, prin schimbarea bunului din garanţie ca mijloc de plată cu efect liberatoriu, va trebui verificat dacă nu se încalcă principiul securităţii juridice, aspect sancţionat în repetate rânduri de Curtea de Justiţie a Comunităţii Europene. Reprezentanţii băncilor din România susţin că au luat act de aprobarea Legii privind darea în plată de către Parlament, însă avertizează cu privire la impactul negativ pe care acest act normativ îl va avea asupra economiei în ansamblul său, “aşa cum pentru prima oară s-a considerat de către Banca Naţională a României în sensul identificării unui risc sistemic sever determinat de cadrul legislativ incert şi impredictibil în domeniul financiar-bancar”. Asociaţia Română a Băncilor menţionează că mesaje similare au fost transmise şi de către Comisia Europeană, Banca Centrală Europeană, Fondul Monetar Internaţional, etc. Integral pe Romania Libera
Procurorii DIICOT au lansat ”jihadul” împotriva unor firme de renume din domeniul materialelor de construcții. Pe listă apare și firma unor milionari clujeni. Inspectorii Antifraudă și procurorii DIICOT Oradea au efectuat mai multe zeci de percheziții la firme importante din domeniul vânzărilor de materiale de construcții. Pe listele de suspecți au ajuns nume grele precum Ambient, Arabesque, Sawa SA, MM Industry SRL, Matrics Concept SRL etc. Procurorii DIICOT au anunțat că administratorii acestor societăți comerciale ”fac obiectul dosarului penal”, în care există suspiciunea că s-a produs o evaziune fiscală în valoare de 50.02 milioane lei. Anchetatorii de la DIICOT Oradea susțin că aceste firme importante, din domeniul vânzărilor en gros și en detail de materiale de construcții, au constituit un grup organizat care a avut ca scop efectuarea de tranzacții nereale cu firme de tip fantomă. În realitate, planul era foarte simplu. În contabilitatea acestor societăți comerciale au fost înregistrate facturi provenite de la SRL-uri de tip fantomă, prin care se atesta existența unor relații comerciale, care, în realitate nu au existat niciodată, cu singurul scop de a crea în mod artificial TVA deductibil și de ”a diminua nelegal impozitul pe profit datorat statului”. Integral pe EVZ
Fostul președinte al Blocului Național al Revoluționarilor, extrădat în România. Dorin Lazăr Maior are de executat 7 ani de închisoare. Fostul preşedinte al Blocului Naţional al Revoluţionarilor, Dorin Lazăr Maior, a fost adus în ţară joi şi preluat de o escortă a Poliţiei Române, el având de executat o pedeapsă cu închisoarea de şapte ani pentru şantaj, ultraj, complicitate la cumpărare de influenţă şi evaziune fiscală, în dosarul Romexterra, conform unui comunicat al Inspectoratului General al Poliției Române (IGPR). “În urma cooperării poliţieneşti internaţionale cu autorităţile judiciare din Abu Dhabi – Emiratele Arabe, astăzi, 21 aprilie, poliţiştii români au preluat, sub escortă, un bărbat de 56 de ani, condamnat la pedeapsă cu închisoare pentru infracţiunile de şantaj, ultraj, complicitate la cumpărare de influenţă şi evaziune fiscală”, se arată în comunicatul IGPR. Dorin Lazăr Maior a fost dat în urmărire generală în 2013, pe vremea când era secretar executiv al PSD. Dorin Lazăr Maior, Ovidiu Tition și Florina Aprofira au fost trimişi în judecată în 2006 de procurorii DNA Braşov, fiind acuzaţi că ar fi şantajat doi oameni de afaceri braşoveni, printre care şi pe fostul director adjunct de la Romexterra Bank Braşov Mihai Maţepiuc, pentru modul ilegal în care se acordau credite la banca respectivă. Maior i-ar fi ameninţat pe cei doi oameni de afaceri că îi va denunţa dacă nu primeşte de la fiecare câte un milion de lei. Integral pe Romania Libera
Va fi din ce în ce mai greu să luaţi bani de la bancă. Documentul BNR care va schimba din temelii creditarea. Creditele ipotecare ar putea fi obţinute mai greu după ce România va adopta noua legislaţie europeană. BNR a anunţat că este foarte aproape să modifice regulamentul de creditare şi spune că unii clienţi nu vor mai fi eligibili pentru un împrumut garantat cu o locuinţă. Directiva europeană privind creditarea ipotecară le cere bancherilor să fie mai atenţi atunci când aprobă sau resping dosarele de credit. Şi este descurajată selectarea clienţilor pe baza unor şabloane inflexibile. Însă fiecare ţară poate interpreta diferit directiva europeană. În unele state condiţiile de creditare au fost înăsprite de noile reguli, în altele au fost îmblânzite. În România, dezbaterile privind directiva europeană a creditelor s-au concentrat până acum pe impactul pe care ar putea să îl aibă asupra celor care deja au luat un împrumut. Însă directiva o să influenţeze şi condiţiile în care vor fi acordate creditele ipotecare noi. Citată de Economica.net, BNR a anunţat că redactarea unui regulament modificat de creditare este într-un stadiu avansat. Iar transpunerea directivei europene în legislaţia românească ar urma să restrângă clientela eligiblă pentru creditele ipotecare, mai spune Banca Naţională. Integral pe Digi24
Extractul românesc de orz verde, unic în lume. Într-o piaţă de medicamente de uz uman și diverse suplimente alimentare acaparată de produse din import, SOD natural, un extract de orz verde (supliment alimentar) unic în lume, bogat în substanțe cu activitate de epurare a radicalilor liberi de oxigen, se încăpățânează să reziste. Preparatul este și ultima descoperire brevetată de Institutul Cantacuzino, în 1989. Nu am avut ocazia până acum să ajung vreodată la Institutul Naţional de Cercetare „Cantacuzino“. Cât timp am aşteptat să fiu preluată de la poartă am trăit o uşoară senzaţie de uitare în timp a acestui institut care, vreme de decenii, a fost unic în Europa de Est. A fost o senzaţie care mi-a trecut imediat ce am început discuţia cu doamna dr. Lidia Cremer – de la care voiam să aflu povestea unui supliment alimentar, SOD Natural, ultimul produs obținut de institutul românesc. „De-a lungul timpului, Institutul Cantacuzino a obţinut şi a brevetat mai multe vaccinuri şi imunomodulatoare de uz uman. Inedit, ultimul produs, brevetat în 1989, este de origine vegetală şi se numeste SOD Natural“, îmi mărturisește cu tristețe doamna dr. Cremer, amintindu-și că în urmă cu 30 de ani, când s-a angajat la Cantacuzino, institutul era unul dintre cele mai bine dotate, active și renumite la nivel mondial. „Când am intrat eu în institut, în 1986, exista un laborator de imunologie de înalt pres-tigiu în care mi-am început activitatea. Pe vremea aceea se punea accent pe cercetare-dezvoltare de produs pentru a scoate şi a breveta produse cu aplicabilitate la om. Din păcate, în ultimii ani, în Institutul Cantacuzino nu s-a mai produs nimic nou şi, mai grav, s-a renunţat la aproape toate produsele care asigurau piaţa internă cu vaccinuri şi seruri terapeutice şi de diagnostic“. SOD Natural, acest ultim produs brevetat de cercetătorii români de la Cantacuzino, a ajuns să fie „vânat“ după anii ‘90 și de străini, unii venind chiar la București pentru a-l achiziționa. Integral pe Romania Libera
Cum se poate rezolva drama demografică a României: facilităţi fiscale pentru familiile care au mai mulţi copii. Noua lege a indemnizaţiilor pentru mame este un prim pas care ar putea stimula creşterea natalităţii, însă nu este suficient. Legea indemnizaţiilor pentru mame, care majorează nivelul minim al sumelor lunare de la 600 la 1.062 de lei pe lună şi desfiinţează plafonul maxim de 3.400 de lei pe lună, este un prim pas care ar putea stimula creşterea natalităţii, însă nu este suficient. Drama demografică a României se va accentua dacă autorităţile nu încurajează familiile să aibă mai mulţi copii prin reducerea impozitelor pe venit proporţional cu creşterea numărului de copii din familie sau prin programe de lucru part time pentru părinţi. În 2014, în România s-au născut 195.612 de copii, în scădere cu 37% faţă de anul 1990, potrivit datelor de la Institutul Naţional de Statistică. România are nevoie de un studiu amplu în urma căruia să se identifice motivele pentru care cuplurile tinere iau decizia de nu a avea copii sau de a avea doar un copil, pentru a veni în sprijinul creşterii natalităţii cu noi măsuri fiscale, spun experţii în demografie. Legea care majorează indemnizaţia minimă pentru mame de la 600 la 1.062 de lei pe lună, promulgată luni de preşedintele Klaus Iohannis, este benefică, însă nu este suficientă pentru creşterea natalităţii. În Franţa, stat în care există o serie amplă de măsuri care să încurajeze natalitatea, rata fertilităţii (numărul de copii născuţi de o mamă) era de 2,1 copii/femeie în 2014, în timp ce în România datele estimate pentru acelaşi an indică o rată a fertilităţii de 1,5 copii/femeie, potrivit Eurostat. Integral pe ZF.ro
24 Raspunsuri la Revista Presei – 22 aprilie. Decizie finală în dosarul Referendumul
cedric22/04/2016 at 08:46
ma gandesc ca daca Dragnea va primi cu executare, s-ar putea amana pronuntarea sentintei pana dupa Paste ca sa nu-i strice sarbatorile!
Oricum, asteptam cu nerabdare vestea de la ICCJ!
Cetatean22/04/2016 at 08:49
Neata, Cedric 🙂 Din completul de 5, am deplina incredere doar in doua judecatoare: Livia Stanciu si Ioana Bogdan (nu Camelia, e coincidenta de nume). Celelalte 3…nu prea. Mi se par indulgente pentru o asa miza. Ele sunt. Angela Dragne, Luciana Mera, Luminita Zglimbea. Doua dintre ele l-au achitat pe Nastase in dosarul Matusa Tamara si pe Bradisteanu in dosarul de favorizare a infractorului Nastase. In acest ultim dosar Completul de 5 condus de vicepresentele ICCJ i-a dat lui Bradisteanu un an, insa cu suspendare (deci, vinovat).
zigzag22/04/2016 at 09:16
” Inedit, ultimul produs, brevetat în 1989, este de origine vegetală şi se numeste SOD Natural“, îmi mărturisește cu tristețe doamna dr. Cremer, amintindu-și că în urmă cu 30 de ani, când s-a angajat la Cantacuzino, institutul era unul dintre cele mai bine dotate, active și renumite la nivel mondial. ”
Acum e mai buna marfa cu prospect in limba rusa , marfa destinata pietelor nonUE.
Cat despre martorul Dragnea .. sunt curios , in caz ca il condamna .. preda kompasul ? sau primeste si o ruleta , rigla ceva sa si poata masura suprafata celulei ?
zigzag22/04/2016 at 09:25
http://www.flux24.ro/radio-europa-libera-iohannis-nu-a-ridicat-problema-romanilor-prigoniti-in-ucraina-in-fata-lui-porosenko/
Ce ziceam ieri .. de romanii din Ucraina ii pasa lui iohannis &co cum imi pasa mie de bombonica lui dragnea .
cedric22/04/2016 at 09:26
Daca Dragnea primeste din nou cu suspendare, va ramane in continuare presedintele PSD ca nu se impiedica ei de sentinta repetata. Doar daca i s-ar da interzicerea dreptului de a mai fi ales.
mar22/04/2016 at 10:11
Doamne Fereste sa ajungi la mana acestor ~profesionisti~ cu o probleme. Rau am ajuns ca natie :((
Teoretic sunt cei care trebuie sa te apere de talahari, practic….cu astfel de poze, orice interlop il face sa manance din palma.
Daca nu ma insel este al doilea scandal aparut intr-o luna, primul a fost la Vaslui. Intamplator sau nu, sunt zonele crepusculare, unde nu este bine sa te apuce noaptea pe strada.
http://www.flux24.ro/exclusiv-sefi-din-politie-chef-cu-stripteuze-fotografii-si-detalii-explozive/
Sare'n Ochi22/04/2016 at 10:19
Cetatean22/04/2016 at 11:19
salut 😉 Doamne ajuta 😛
cedric22/04/2016 at 11:37
Nu va recunoaste nimic:
http://www.stiripesurse.ro/ministrul-de-interne-audiat-intr-un-controversat-dosar-de-coruptie_991824.html
depemures22/04/2016 at 11:47
Pfff! uitasem de tarasenia cu Duicu. Este prima data ca este chemat Toba sa dea declaratii ? Ca trecu ceva vreme.Cine i-a “deschis” usa guvernului ,sigur l-a invatat ca are numai de pierdut daca-l acopera pe X sau Y. Asa ca n-ar fi exclus ca vevepe ul dottore sa transpire din abundenta.
Curaj dle Toba ! Numai adevarul !
tiberiu200922/04/2016 at 12:03
Acalmie. Toata lumea asteapta sentinta pentru Dragnea.
intamplator22/04/2016 at 12:10
“ma risc”
Sentinta la prima instanta va fi confirmata de completul de 5-varianta minimala
Tot 1 an insa cu executare
cedric22/04/2016 at 12:18
Ah, ce-as vrea sa le vad mutrele daca va fi cu executare!
http://www.stiripesurse.ro/liderii-filialelor-psd-se-reunesc-in-kiseleff-in-a-teptarea-sentin-ei-lui-liviu-dragnea_991836.html
Sau abia asteapta sa ia startul in batalia pt. postul ramas vacant!
cedric22/04/2016 at 12:28
In timp ce politicienii se bat pe cadavrul TVR, Romania a fost exclusa de la Eurovision! (stire proaspata digi)
depemures22/04/2016 at 13:17
poate isi dau seama de idiotenia “controlului parlamentar” . mama lor de penali!
zigzag22/04/2016 at 12:45
“L.B.: OK. Respectarea condițiilor enumerate de mine înseamnă că acel om produce pentru România și în interesul statului român. Nu mă interesează unde exportă. Mă interesează că își plătește dările către statul român. E important să îl vezi cu cinci ani înainte. Aceste trei condiții sunt preluate de la polonezi și de la nemți. La ei de ce se poate și la noi nu?
Rep: Dacă s-ar implementa aceste trei lucruri, ar fi binveniți oricâți străini vor să cumpere teren aici?
L.B.: Vă asigur că nu mai vine nimeni.” :)))
http://www.flux24.ro/smecheria-cumparatorilor-straini-de-terenuri-agricole-in-romania-acuzatiile-ligii-asociatiilor-producatorilor-agricoli/
zigzag22/04/2016 at 12:51
http://economie.hotnews.ro/stiri-energie-20952319-consiliul-concurentei-castigat-irevocabil-procesul-omv-petrom-pentru-care-fost-stabilita-amenda-record-297-8-milioane-lei.htm
depemures22/04/2016 at 12:55
Poate fi interesant ,bineinteles cu rezervele de rigoare :
Directorul SRI, Eduard Hellvig, a ieșit azi ( 20.04)pe piața media cu un interviu pe cît de scurt și concis, pe atît de exploziv în conținut, în opinia noastră. Și care merită citit cu toată atenția, mai ales că el apare într-un moment extrem de complicat politic, în care evenimente majore se împletesc într-un mod care, deocamdată, scapă înțelegerii celor mai mulți români……………………………………………………………………
Hellvig recunoaște deschis că persoane, cel mai probabil din mediul politic, sunt deranjate de refuzul său de a face anumite jocuri. În schimb, atunci cînd spune că a reușit, personal, să aducă valorile democratice în serviciu, ”iar astăzi SRI este rupt total de activitatea politică și așa va rămîne cel puțin pe toată durata mandatului meu”
http://inpolitics.ro/un-interviu-exploziv-hellvig-da-atacul-la-binomul-coldea-kovesi_18433283.html
Barengott22/04/2016 at 13:24
Parca vad ca se amana sentita pana pe 4 mai. Asa, ca sa fie faina ziua aceea, Dragnea condamnat si doua tururi
cedric22/04/2016 at 13:27
Sa-ti fie tastele aurite!
cedric22/04/2016 at 13:26
Sa vad eu cum reactioneaza poporul iubitor de muzica si sport. Poate ies in strada macar acum.
Emil22/04/2016 at 13:29
Ce urmări are o condamnare cu suspendare?
Eu nu am reuşit să aflu 🙁
Cetatean22/04/2016 at 13:45
postare noua, prieteni!
http://politeia.org.ro/editoriale/pozitia-comunitatii-politeia-dragnea-si-referendumul-din-2012-pe-muchie/45986/
stefan6022/04/2016 at 14:17
1 Presa italiana scrie ca Prince a murit din cauza drogurilor . Internarea lui de urgenta cu o saptamina in urma a avut loc din acelasi motiv . Pare ca a fost o sinucidere (pare , nu exista confirmari oficiale)
2- Legat de factura energetica pe care o platiti si unde pierderile din retea vin recuperate pe banii vostri :
a- Nu disperati . 🙂 Au copiat “modelul” italian unde in fiecare factura e scris negru pe alb : pierderi de retea = 10% (limita e conforma cu ce a stabilit organul de stat abilitat in supravegherea- reglementarea preturilor din servicile apa-gaz-electricitate italiene ) .
E o inventie planetara . Pierderile sint sursa de bani . 🙂
Cine are interes sa reduca pierderile prin investitii ? Cumva nimeni ? (ca se plateste si TVA la vocea “pierderi retea” ).
b- Cum am citit ca firmele declara investitii facute de de vrei 9,7 miliarde lei in 6 ani , e un mizilic .
De ce ? Pai sa comparam :
-Monopolistul italian ENEL (care e si in RO) a schimbat pe banii lui toate contoarele de electricitate (vreo 35 milioane , repet 35 milioane bucati) in toata Italia si fara exceptie in intervalul 2001-2004. Contoarele sint electronice si permit (prin un soft facut de IBM) citirea directa de catre ENEL a consumului individual de 3 ori pe zi. Economii colosale cu toate persoanele care bateau strazile lunar pentru a citi fiecare contor de curent .
– Pina la sfarsitul anului 2017 , aceiasi ENEL are sarcina de la guvern sa schimbe din nou toate contoarele electrice .
-Noile contoare vor avea si o priza dedicata pentru internet de mare viteza . Adica fibra optica in paralel cu fiecare cablu care alimenteaza clientii . Structura va fi un gestor de servicii internet unde pot intra toti competitorii de azi (si maine) in acest serviciu care in Italia e declarat “universal” (adica musai sa ajunga la toti si toate conform legii) . Costul , un mizilic : 6-7 miliarde euro . Deci , ce investitii “enorme, colosale” au fost facute in RO d.a.p.d.v. ? Gargara .
PS noile contoare vor permite si “citirea” consumului de catre furnizorul serviciului in fiecare ora din zi si noapte . De importanta colosala deoarece pretul “en gros” de pe bursa nationala de energie variaza in functie de ora furnizarii .
La clientul final , acest sistem va permite calcularea pretului energiei consumate dupa o medie aritmetica si care va fi mult mai mica decit actuale 3 cote de pret . Dimineata- seara -noapte (adica scump-ieftin-si mai ieftin)
Comparati unde sintem si unde sint altii (ca Italia , contoare electronice sint si in Suedia , Finlanda , RFG)
« Poziția Comunității Politeia. Dragnea si Referendumul din 2012 : pe muchie!
Intrebări dificile, răspunsuri simple »

References: CCR 
 CCR 
 CCR 
 CCR 
 CCR 
 ICCJ